Supertalent

***Supertalent*** je hrvatski talent show koji se prikazivao 2009, 2010, 2011, 2016, 2017., 2018., 2019., 2021., 2022., i 2023. godine, dok su snimanja audicijskih emisija za novu sezonu koja će se emitirati 2024. godine u toku. Dio je međunarodno poznatog serijala *Got Talent*. Riječ je o emisiji koja preko audicija traži talente, od pjevanja, plesa, imitacije, sviranja te raznih ostalih vještina i talenata.

Voditelji emisije u prvih šest sezona bili su glumci Rene Bitorajac i Igor Mešin. U sedmoj sezoni dolazi do izmjene voditeljskog para. Uz Igora Mešina, voditeljsku palicu preuzima i Frano Ridjan.

Početni žiri su činili muzičari Nina Badrić i Dubravko Merlić te bosanskohercegovački glumac Enis Bešlagić. U 2016. godini, u 4. sezoni, članovi žirija *Supertalenta* bili su Mislav Čavajda, Mario Petreković, Martina Tomčić te Danijela Martinović, dok su u petoj i šestoj sezoni showa Maja Šuput Tatarinov, Martina Tomčić, Janko Popović Volarić te Davor Bilman.

Prvu sezonu pobijedio je Tihomir Bendelja, drugu Viktorija Novosel, treću Promenada klub, četvrtu Petar Bruno Basić, petu Emil i Mateja te šestu Denis Barta.

## Sezone 
### Prva sezona (2009) 
Emitiranje prve sezone showa započelo je 25. septembra, a završilo u decembru 2009. godine.

Pobjednik prve sezone *Supertalenta* je Tihomir Bendelja.

U prvoj sezoni emitiranja žiri su činili tri člana: Dubravko Merlić, Nina Badrić, Enis Bešlagić.

### Druga sezona (2010) 
Druga sezona je počela s emitiranjem 17. septembra 2010. Pobjednica 2. sezone *Supertalenta* je Viktorija Novosel.

U drugoj sezoni emitiranja žiri su činili tri člana: Dubravko Merlić, Nina Badrić, Enis Bešlagić.

### Treća sezona (2011) 
Nova TV započela je emitiranje treće sezone showa 18. septembra, a završila 18. decembra 2011. godine. Pobjednik 3. sezone *Supertalenta* je skupina Promenada klub.

U trećoj sezoni emitiranja žiri su činili tri člana: Dubravko Merlić, Nina Badrić, Enis Bešlagić.

### Četvrta sezona (2016) 
Četvrta sezona je počela s emitiranjem 13. marta 2016, a završila je 12. juna 2016. Pobjednik 4. sezone *Supertalenta* je Petar Bruno Basić.

U četvrtoj sezoni emitiranja žiri su činili četiri člana: Mislav Čavajda, Martina Tomčić, Danijela Martinović i Mario Petreković.

### Peta sezona (2017) 
Počela je s emitiranjem u septembru, a završila u decembru 2017. godine. U petoj sezoni emitiranja žiri su činili: Davor Bilman, Martina Tomčić, Janko Popović Volarić i Maja Šuput.

Pobjednici pete sezone showa su Emil i Mateja koji su osvojili glavnu nagradu od 200.000 kuna

### Šesta sezona (2018) 
Emitiranje je započelo u nedjelju, 23. septembra 2018. u 20 sati na Novoj TV, a finale je na emitirano 16. decembra 2018. godine. Pobjednik šeste sezone je Denis Barta. Ova sezone, osim u Hrvatskoj, emisija se sa zaostatkom nekoliko tjedana prikazuje i u Bosni i Hercegovini putem kanala Nova BH kao i u Crnoj Gori putem kanala Nova M. U šestoj sezoni emitiranja žiri je isti kao i prethodne sezone: Davor Bilman, Martina Tomčić, Janko Popović Volarić i Maja Šuput.

### Sedma sezona (2019) 
Prijave za sedmu sezonu započele su u decembru 2018. godine, dok su snimanja novih audicijskih emisija započela 29. septembra 2019. godine na Novoj TV. Pobjednik je plesni klub Transform Crew.

Voditeljski par sedme sezone showa su Igor Mešin i Frano Ridjan. U sedmoj sezoni emitiranja ne dolazi do promjene sastava žirija, njega i dalje čine: Davor Bilman, Martina Tomčić, Janko Popović Volarić i Maja Šuput.

### Osma sezona (2021) 
Osma sezona je počela u septembru 2021. i završila se u decembru 2021. Pobjednica je bila Anatacha Filimone.

### Deveta sezona (2022) 
9. sezona je počela 24. septembra 2022. a završila se 18. decembra 2022. Pobjednik je bio Magic Leon.

U devetoj sezoni emitiranja ne dolazi do promjene sastava žirija, njega i dalje čine: Davor Bilman, Martina Tomčić, Fabijan Pavao Medvešek i Maja Šuput.

### Deseta sezona (2023) 
U septembru 2023. Nova TV je najavila desetu sezonu ove godine. 10. sezona je počela 24. septembra 2023. na Novoj TV i trenutno traje.

## Reference 
Kategorija:Emisije na Novoj TV